Nicolette Larson

Nicolette Larson () var ein amerikansk songar som er mest kjend for versjonen sin av Neil Youngs «Lotta Love» i 1978. Dette var debutsingelen hennar og nådde åttandeplassen på den amerikanske singellista. I 1985 skifta ho fokus til meir country-orientert musikk og nådde country-lista i USA seks gonger, mellom anna med «That's How You Know When Love's Right», ein duett med Steve Wariner.

Ho vart fødd i Montana og gjekk på skule i Kansas City i Missouri. Ho slo seg etter kvart ned i San Francisco, der ho arbeidde i ein platebutikk. Etter kvart byrja ho å synge lokalt og i 1975 fekk ho syngje for Commander Cody på albumet deira Tales From the Ozone. Ho song òg korvokal for Commander Cody-album i 1977 og 1978. 

Larson arbeidde med Emmylou Harris på albumet hennar Luxury Liner i 1977, og Larson fekk vise seg fram på songen «Hello Stranger». Harris møtte då Linda Ronstadt og dei vart vener. Våren 1977 var Larson på besøk hos Ronstadt i Malibu då naboen Neil Young ringte ho og spurte om ho kunne anbefale ein kvinneleg songar, og Ronstadt anbefalte Larson. Young kom over til Ronstadt for å møte Larson: «Neil song gjennom alle songane han nyleg hadde skrive, om lag tjue stykk. Vi song harmoni med han og han var nøgd».

Veka etter song Ronstadt og Larson vokal for Young sitt American Stars 'n Bars, og i 1977 inviterte Young Larson til Nashville for å syngje på Comes a Time. Dette samarbeidet førte til at Larson fekk eigen platekontrakt med Warner Brothers. Debutalbumet hennar, Nicolette kom ut i 1978. Det var produsert av Ted Templeman. Det nådde 15. plass på albumlista i USA og singelen «Lotta Love», som var skriven av Neil Young, nådde åttandeplass. 

Larson spelte inn mange album gjennom 80-åra og første halvdel av 90-talet, samstundes som ho song gjestevokal for mange andre artistar. 

Ho døydde 16. desember 1997 i Los Angeles av cerebralt ødem etter at levra hennar braut saman.

Diskografi
Album
årAlbumListeplasseringSertifiseringUSUS Country CANRIAACRIA1978Nicolette151GullGull1979In the Nick of Time47711979Live At The Roxy (berre promo)1981Radioland621982All Dressed Up & No Place To Go751985...Say When481986Rose of My Heart401987Shadows of Love1994Sleep, Baby, Sleep1999The Very Best of Nicolette Larson2006A Tribute to Nicolette Larson: Lotta Love Concert2006Live At The Roxy (spelt inn i 1979)

Kjelder 

Denne artikkelen bygger på «Nicolette Larson» frå ,  den 28. oktober 2010. 
 oppgav desse kjeldene:

Bakgrunnsstoff
Minneside for Nicolette Larson
Speler i lag med Neil Young (Farm Aid 1986)

Kategori:USA-amerikanske countryartistar
Kategori:USA-amerikanske songarar
Kategori:Folk frå Montana
Kategori:Døde av ødem